Cystadleuaeth Cân Eurovision 2011

[bawd|Cyflwynwyr: [Anke Engelke, Judith Rakers, Stefan Raab]]
**Cystadleuaeth Cân Eurovision 2011** oedd y 56fed Cystadleuaeth Cân Eurovision. "Running Scared" oedd y gân fuddugol, a berfformir gan Ell a Nikki a gynrychiolai Aserbaijan. Cynhaliwyd y gystadleuaeth yn Düsseldorf, Yr Almaen ar ôl i Lena Meyer-Landrut ennill y Gystadleuaeth Cân Eurovision 2010 gyda'i chân "*Satellite*". Cynheliwyd rowndiau cyn-derfynol ar 10 a 12 Mai gyda'r rownd derfynol ar 14 Mai. Mae'r gwledydd sydd wedi dychwelyd i'r gystadleuaeth wedi cynnwys Awstria, sydd wedi dychwelyd ar ôl absenoldeb o dair blynedd, Yr Eidal, sydd wedi cystadlu am y tro cyntaf ers 1997 ac yn awr aelod o'r "Big 5", Hwngari, ar ôl absenoldeb o ddwy flynedd, a San Marino, a oedd yn cystadlu am y tro cyntaf ers 2008.

## Man cyfarfod 
Cynhelir y gystadleuaeth yn yr Esprit Arena, Düsseldorf. Hwn fydd y trydydd tro i'r gystadleuaeth gael ei chynnal yn yr Almaen (fe'u cynhaliwyd yn yr Almaen yn flaenorol yn 1957 a 1983). Hefyd hwn fydd y tro cyntaf y cynhelir y gystadleuaeth yn yr Almaen fel gwlad unedig. Enillydd cyntaf y '4 Mawr' yw'r Almaen. Cyfranoga'r '4 Mawr' y mwyaf o bres i'r UDE: yr Almaen, y Deyrnas Unedig, Ffrainc a Sbaen - sydd felly yn eu caniatáu i gystadlu yn y rownd derfynol, a hynny ers i'r rheol gael ei chyflwyno yn 2000.

### Dewis man cyfarfod
Mynegodd sawl dinas eu diddordeb i gynnal Cystadleuaeth Cân Eurovision 2011. Bu gan Berlin, Cwlen, Düsseldorf, Frankfurt am Main, Gelsenkirchen, Hamburg, Hannover a München ddiddordeb yn wreiddiol i gynnal y gystadleuaeth yn 2011. Cyhoeddodd NDR eu rhestr fer o ddinasoedd a allai gynnal y gystadleuaeth a oedd yn cynnwys Berlin, prifddinas Yr Almaen; Hamburg, dinas ail fwyaf Yr Almaen; Hannover, tref enedigol Lena; a Düsseldorf, prifddinas rhanbarth Nordrhein-Westfalen.

### Esprit Arena
Gall stadiwm yr Esprit Arena ddal 24,000 o wylwyr ar gyfer y Gystadleuaeth Cân Eurovision. Gall Düsseldorf ddarparu 23,000 o welyâu a 2,000 mwy yn yr ardal gyfagos ac ar longau ar Afon Rhein. Mae Maes Awyr Rhyngwladol Düsseldorf yn agos i'r man cyfarfod, a bydd arena athletau, sydd yn gyfagos hefyd, yn cael ei ddefnyddio fel canolfan y wasg i letya 1,500 o newyddiadurwyr.

### Cysyniad y Gystadleuaeth
Ar 13 Hydref 2010 cyhoeddodd Thomas Schreiber, cydlynydd i ARD, fanylion am y cysyniad: bydd yr Esprit Arena yn cael ei rhannu'n ddwy ran. Adeiladir y llwyfan ar un ochr a bydd yr ochr arall yn cael ei defnyddio fel ystafelloedd gwisgo ac ystafelloedd i gyd-weithwyr yr artistiaid. Bydd tocynnau ar gael ar gyfer saith o sioeau yn gyfan gwbl (y rownd derfynol, y ddau rownd cyn-derfynol a phedwar ymarfer gwisg).

## Fformat
Gall 4 gwlad "4 Mawr" a'r wlad sy'n cynnal y gystadleuaeth gystadlu yn y rownd derfynol yn unig, gan osgoi'r rowndiau cynderfynol. Yng nghystadleuaeth 2011, bydd un o'r "4 Mawr" a gwlad gynnal y gystadleuaeth yr un peth, sef yr Almaen, ac o ganlyniad mae hyn wedi gadael man gwag. Yn y cyfarfod Grŵp Cyfeireb ym Melgrade, penderfynwyd y byddai llai o gyfranogwyr yn y rownd derfynol. Bydd 24 gwlad yn cystadlu yn lle 25. Sut bynnag, mae'r Eidal wedi dychwelyd i'r gystadleuaeth ac wedi dod un o'r "5 Mawr" felly bydd Yr Eidal yn perfformio yn y rownd derfynol yn awtomatig sy'n golygu y bydd 25 o wledydd yn perfformio yn y rownd derfynol.

Ar 30 Awst 2010, cyhoeddodd Svante Stockselius y byddai'n ymddeol fel Goruchwyliwr Gweithredol Cystadleuaeth Cân Eurovision ar 31 Rhagfyr 2010. Ar 26 Tachwedd 2010, cyhoeddodd yr UDE y bydd Jon Ola Sand yn Oruchwyliwr Gweithredol newydd Cystadleuaeth Cân Eurovision.

### Dyraniadau pot
Cafodd y gwledydd sy'n cystadlu eu rhannu'n chwe pot, yn seiliedig ar batrymau bleidleisio hyd at 2010 ar 17 Ionawr 2011. Cafodd y gwledydd eu dewis o'r potiau i benderfynu a fyddant yn cystadlu yn y rownd cyn-derfynol cyntaf neu'r ail rownd cyn-derfynol. Hefyd, mae'r dewis yn penderfynu a fydd yn rownd gyn-derfynol y "5 Mawr" (Yr Almaen, y Deyrnas Unedig, Yr Eidal, Ffrainc, Sbaen) wledydd bleidleisio ynddo.

Mae Israel wedi gofyn i gystadlu yn yr ail rownd cyn-derfynol o achos Diwrnod Cofio Israel yn gwrthdaro â'r rownd cyn-derfynol cyntaf. Roedd darlledwr yr Almaen, NDR, wedi gofyn am ganiatâd i bleidleisio yn yr ail rownd cyn-derfynol am resymau amserlennu.

## Cyfranogwyr 
### Cyfranogwyr y rowndiau cynderfynol 
#### Y rownd cyn-derfynol gyntaf 
*Cynhaliwyd y rownd cyn-derfynol gyntaf ar 10 Mai 2011.
*Mae'r 10 gwlad gyda'r mwyaf o bwyntiau o bleidleisiau'r ffôn a'r rheithgorau wedi symud ymlaen i'r rownd derfynol.
*Pleidlesiodd y Deyrnas Unedig a Sbaen yn y rownd hon.

#### Yr ail rownd cyn-derfynol 
*Cynhaliwyd yr ail rownd cyn-derfynol ar 12 Mai 2011.
*Mae'r 10 gwlad gyda'r mwyaf o bwyntiau o bleidleisiau'r ffôn a'r rheithgorau wedi symud ymlaen i'r rownd derfynol.
*Pleidleisiodd yr Almaen, yr Eidal a Ffrainc yn y rownd hon.

### Cyfranogwyr y rownd derfynol 
*Cynhaliwyd y rownd derfynol ar 14 Mai 2011.
*Ni allai dim ond y "5 Mawr" berfformio yn y rownd derfynol yn awtomatig.
*Perfformiodd y 10 gwlad gyda'r mwyaf o bwyntiau ymhob rownd gynderfynol yn y rownd derfynol.

## Artistiaid sy'n dychwelyd 
## Cyfeiriadau 
2011
Categori:2011 yn Ewrop